Ga go pelaelo gore Jehofa o a itumela fa re tsaya matsapa go dira ditiro tsa Bogosi le go thusa badumedimmogo le rona. Le fa go ntse jalo, a go na le ditsela tse dingwe tse re ka emang nokeng tiro ya go rera? Ee! Gape re ka ema nokeng tiro ya go rera ka go ntsha meneelo. Meneelo eno e dirisiwa go tsweletsa tiro ya go rera mo lefatsheng lotlhe, mme seo se akaretsa go tlhokomela barongwa le bakaulengwe ba bangwe ba ba mo tirelong e e kgethegileng ya nako e e tletseng. Mo godimo ga moo, meneelo eno e dirisiwa mo tirong ya go ranola le go dira dikgatiso le dibidio, mo tirong ya namolo le mo tirong ya go aga Diholo Tsa Bogosi. Re ka tlhomamisega gore ‘yo o pelotshweu o tla segofadiwa.’ Mo godimo ga moo, fa re naya Jehofa dilo tsa rona tse di tlhwatlhwakgolo, re a mo tlotla.—Dia. 3:9; 22:9.